**A picture containing sketch, black, design, black and white

Description automatically generated**

*Vote ak Eleksyon yo: SS.7.CG.2.6*

***Pwosesis Eleksyon yo***

**LEKTI #1**

Non: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dat: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***SS.7.CG.2.6 Eksplikasyon pou Kritè Referans 1****:* Elèv yo pral eksplike kòman eleksyon yo ak vote afekte sitwayen yo onivo lokal, eta, ak nasyonal.

**Yo adapte materyèl sa a apati resous yo CPALMS ak Enstiti Sistèm Aprantisaj nan Inivèsite Deta Florid la te devlope.**

Estrikti gouvènman an nan Etazini reflete volonte pèp la. Sitwayen yo ka eli reprezantan yo nan chak nivo gouvènman an pou reprezante enterè yo. Yo eli reprezantan sa yo pa mwayen yon pwosesis ki rele eleksyon. **Eleksyon** yo se pwosesis fòmèl kote **elektè** yo chwazi kandida yo vle a. Elektè yo se moun ki kapab soumèt yon vòt legalman nan yon eleksyon.

Yo òganize eleksyon yo nan Florid pou eli manm yo nan gouvènman onivo nasyonal, eta, ak lokal. Onivo **nasyonal**, sitwayen Florid yo ka vote pou Prezidan an, Vis Prezidan, ak manm Kongrè Etazini yo, tankou manm yo ki nan Chanm Depite Etazini an ak Sena Etazini an. Onivo **eta** a, sitwayen Florid yo ka vote pou Gouvènè ak Gouvènè Adjwen an, twa manm nan kabinè egzekitif la, ak manm asanble lejislatif eta yo. Onivo **lokal**, sitwayen Florid yo ka vote pou majistra a, konsèye minisipal yo, ak jij tribinal konte yo ak tribinal itineran yo, ak lòt otorite lokal yo.

Anvan nenpòt vòt ka fèt, sitwayen yo dwe ofisyèlman enskri pou yo vote; sa a enpòtan pou asire tout moun ki vote fè sa nan fason ki lejitim. Lè w enskri pou vote, yo pral mande w chwazi **afilye ak yon pati,** oswa nan ki pati politik ou vle vin yon manm, byenke ou gen opsyon tou pou chwazi "Pa Afilye ak Okenn Pati," oswa enskri kòm yon endepandan. **Pati politik** yo se gwoup moun ki pataje opinyon politik ki sanble epi k ap travay ansanm pou atenn menm objektif politik. De pi gran pati politik ki genyen nan Etazini yo se Pati Repibliken an ak Pati Demokrat la.

Patisipe nan eleksyon yo se youn nan libète ki pi enpòtan nan lavi Ameriken. Sitwayen yo nan anpil peyi toupatou nan lemonn pa gen menm libète sa, ni Ameriken nan tan pase yo nonpli. Kèlkeswa konviksyon ou yo oswa ki kandida ou soutni, li enpòtan pou w egzèse dwa konstitisyonèl ou pou vote.

**eleksyon** - se pwosesis fòmèl kote elektèyo chwazi kandida yo vle a.

**gouvènman lokal** - gouvènman yon minisipalite (vil) oswa yon konte

**gouvènman nasyonal** - gouvènman Etazini an

**afilye ak yon pati** - chwazi nan ki pati politik ou vle vin yon manm.

**pati politik** - yon òganizasyon ki ede eli manm yo nan fonksyon piblik pou eseye jwenn pouvwa politik pou lide politik yo ka vin tounen lwa ak règleman

**gouvènman eta** - gouvènman yon grenn eta

**elektè** - moun ki kapab vote legalman nan yon eleksyon.

**Sous:**

Furgione, A., & Gordon, R. (2020). *Li è pou eleksyon nan vil titoryèl.* CPALMS. Rekipere an novanm 2022, nan <https://www.cpalms.org/PreviewResourceStudentTutorial/Preview/126031>